สาเหตุ ปากเหม็น ฟังชัดๆ กลิ่นปาก มาจากไหน?
กลิ่นปาก, หรือ ลมหายใจ ที่หอม เป็นใครก็อยากจะเข้าใกล้พูดคุยด้วยทั้งนั้น ถือเป็นการเสริมบุคลิกภาพให้ดีขึ้นอีกอย่างหนึ่งก็ว่าได้ การดูแลสุขภาพช่องปากให้สะอาด จึงถือเป็นสิ่งสำคัญที่ห้ามมองข้ามเด็ดขาด เพราะถ้าเกิดมีกลิ่นปากที่ไม่พึงประสงค์ อาจสร้างความกลุ้มใจให้คุณไม่น้อย รวมไปถึงการสูญเสียความมั่นใจไปด้วย จะคุยกับใครก็ไม่กล้า ถ้าหนักๆ เข้า อาจส่งผลเสียในหลายๆ ด้านด้วยนะ,วันนี้ ,ไลฟ์สไตล์ไทยรัฐ, มีเรื่องราวของ กลิ่นปาก มาบอก โดยเราจะไปดูสาเหตุที่แท้จริง ว่ากลิ่นปากเกิดจากอะไรได้บ้าง สาเหตุที่ทำให้มี กลิ่นปาก และ ปากเหม็น มีดังนี้,1. ละเลยการดูแลสุขภาพช่องปาก,การแปรงฟันแบบขอไปที ถือเป็นสาเหตุที่ทำให้ปากเหม็น เพราะคราบแบคทีเรียต่างๆ ยังคงเกาะอยู่ตามกระพุ้งแก้ม เหงือก ลิ้น และฟัน,2. รับประทานอาหารบางชนิด,เคยสังเกตไหมคะว่า การกินอาหารที่มีส่วนผสมของ ปลาร้า กระเทียม หัวหอม หรือเครื่องเทศต่างๆ ก็เป็นสาเหตุของกลิ่นปากได้เช่นกัน,3. สูบบุหรี่,การสูบบุหรี่ไม่ว่าจะเป็นเวลานานหรือเพิ่งสูบ ก็เป็นตัวการอีกอย่างที่ทำให้ลมหายใจของเรามีกลิ่น,4. เครื่องดื่มแอลกอฮอล์,เครื่องดื่มแอลกอฮอล์ในที่นี้ รวมทั้งเบียร์และสุรานะ เราไม่แนะนำ ขอแนะให้ดื่มน้ำเปล่าสะอาดเป็นการดีที่สุดจ้า,5. มีฟันผุ,การมีฟันผุ ส่งผลให้เศษอาหารต่างๆ เข้าไปอุดในรูฟัน จนเกิดการเน่าบูด ส่งผลให้กลิ่นปากแรงนั่งเอง,6. นิ่วในต่อมทอนซิล,หลายๆ คนคงเคยรู้สึกเหมือนมีก้อนขาวๆ ขุ่นๆ หลุดออกมาจากเพดาน เมื่อหยิบออกมา อื้อหือ กลิ่นเหม็นสุดๆ นั่นแหละจ้าเรียกว่าเจ้า นิ่วทอนซิล เป็นอีกตัวการของการส่งกลิ่นเหม็นจ้า,วันหน้าเราจะมาบอกวิธีดูแลสุขภาพช่องปากกันอีกครั้ง ว่าเรามีเทคนิคอะไรกันบ้าง? ในการแก้ปัญหากลิ่นปากและปากเหม็น
ไลฟ์สไตล์ไทยรัฐ มีเรื่องราวของ กลิ่นปาก มาบอก โดยเราจะไปดูสาเหตุที่แท้จริง ว่ากลิ่นปากเกิดจากอะไรได้บ้าง สาเหตุที่ทำให้มี กลิ่นปาก และ ปากเหม็น 
สุขภาพช่องปาก,กลิ่นปาก,ปากเหม็น,สุขภาพ,วิธีดูแลกลิ่นปาก